|  |  |
| --- | --- |
| Numri i lëndës: | 2018:067352 |
| Datë: | 21.01.2019 |
| Numri i dokumentit: | 00209200 |

**P.nr.322/18**

**NË EMËR TË POPULLIT**

**GJYKATA THEMELORE NE PEJE DEGA ISTOG – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurve, Q M, SH M dhe I M që të tre nga fsh. S K. I, të akuzuar si bashkëkryerës, për vepër penale të sulmit nga neni 187 par. 1 e lidhur me nenin 31 të KPRK-së, duke vendosur sipas aktakuzës së Prokurorisë Themelore ne Peje, Departamenti i Përgjithshëm, më PP/II nr.916/18 dt. 08.11.2018, në seancën publike të shqyrtimit fillestar të mbajtur me dt**. 14.01.2019**, në praninë e Prokurorit të Shtetit, Lumturie Hoxha dhe të pandehurve Q M, SH M dhe I M. Gjykata të njëjtën ditë mori dhe publikisht e shpalli, ndërsa më datë 21.01.2019 e përpilojë këtë:

# A K T GJ Y K I M

**Të pandehurit**:

**1. Q M** i lindur me dt. ..., në f.sh. S, ku edhe banon, rr.“..” nr..., K. I, i biri i I dhe nenës A e vajzërisë GJ, me nr. personal ..., i pa punë, i pa martuar, ka te kryer shkollën e mesme, i gjendjes së mesme ekonomike, shqiptar, shtetas i Republikës së Kosovës, i pa dënuar më parë nga ana e gjykatës, gjendet në liri.

**2.** **SH M** i lindur me dt. .., në f.sh. S, ku edhe banon, rr.“...” nr..., K. I, i biri i B dhe nenës H, vajzërisë P, me nr. personal ..., i pa punë, i pa martuar, ka te kryer shkollën e mesme, i gjendjes së mesme ekonomike, shqiptar, shtetas i Republikës së Kosovës, i pa dënuar më parë nga ana e gjykatës, gjendet në liri.

**3.** **I** **M** i lindur me dt. ..., në f.sh. S, ku edhe banon, rr.“ ..” nr..., K. I, i biri i D dhe nenës XH e vajzërisë B, me nr. personal ..., i pa punë, i martuar, baba i 5 fëmijëve, ka te kryer shkollën e mesme, i gjendjes së mesme ekonomike, shqiptar, shtetas i Republikës së Kosovës, i pa dënuar më parë nga ana e gjykatës, gjendet në liri.

**JANË FAJTOR**

**Për shkak se:**

**Të pandehurit Q dhe SH,**

**I.** Më datë 11.05.2018, rreth orës 11:25 min, në fsh. ..., K.I, pikërisht në oborrin e shkollës së mesme “..”, me dashje përdorin forcën ndaj të dëmtuarave – të mitareve E.H dhe M.M, në atë mënyrë që fillimisht pas një zënke në mes të dëmtuarit – të miturit M.M dhe të pandehurit Q, ky i fundit e sulmon fizikisht të miturin M.M duke e goditur më grusht në kokë, ndërsa në atë moment aty ndërhynë i pandehuri SH, më qëllim që t’a ndihmon të pandehurin Q, dhe e sulmon fizikisht të miturin M.M duke e goditur më grusht në kraharorë, më pas aty më qëllim që t’i ndaj ndërhynë edhe i mituri E.H të cilin, i pandehuri Q e godet më grusht në fytyrë, më ç’rast dy të pandehureve ju shkaktojnë dhimbje dhe ankthe,

* me çka në bashkëveprim kanë kryer veprën penale, të Sulmit, nga neni 187 par. 1 e lidhur me nenin 31 të KPRK-së.

**I pandehuri I,**

**II**. Në kohë dhe vendin e përshkruar si në dispozitivin e parë të kësaj aktakuzeme dashje përdor forcë ndaj të dëmtuarit E.H, në atë mënyrë pasi që njoftohet përmes telefonit i pandehuri I, së djali i tij, i pandehuri Q, është përleshur fizikisht më të miturit E.H dhe M.M, në oborrin e shkollës në fjalë, i pandehuri I i shoqëruar më vëllain e tij XH M, pasi që shkon aty dhe e kupton se me kënd ishte rrahur djali i tij, e sulmon fizikisht të miturin E.H duke e goditur më grusht në kokë**,** më ç’rast të dëmtuarit i shkakton dhimbje dhe ankth,

* më çka ka kryer veprën penale, të Sulmit, nga neni 187 par 1 të KPRK-së.

Gjykata, duke vepruar në kuptim të neni 7,8,9,10,17,21,41,43,45,46,51,52,73,74 si dhe nenit 187 par 1 e lidhur me nenin 31 të KPRK-së, dhe nenit 359, 360, 361, 365, 366 te KPPRK-së, të pandehurve i shqipton.

**DËNIM ME GJOBË**

**Ashtu qe:**

**1**. Gjykata të pandehurit Q M i përcakton dënimin me gjobë, në shumë prej **300 (treqindë) euro,** të cilin dënim i mundësohet pagesa në tri këste brenda 3 muajve. Pagesa e këstit do të bëhet në fillim të çdo muajit më së largu deri me datën 05 të muajit, duke filluar 30 ditë pas plotfuqishmërisë së këtij aktgjykimi.

**2**. Gjykata të pandehurit SH M i përcakton dënimin me gjobë, në shumë prej **300 (treqindë) euro,** të cilin dënim i mundësohet pagesa në tri këste brenda 3 muajve. Pagesa e këstit do të bëhet në fillim të çdo muajit më së largu deri me datën 05 të muajit, duke filluar 30 ditë pas plotfuqishmërisë së këtij aktgjykimi.

**3**. Gjykata të pandehurit I M i përcakton dënimin me gjobë, në shumë prej **300 (treqindë) euro,** të cilin dënim i mundësohet pagesa në tri këste brenda 3 muajve. Pagesa e këstit do të bëhet në fillim të çdo muajit më së largu deri me datën 05 të muajit, duke filluar 30 ditë pas plotfuqishmërisë së këtij aktgjykimi.

**4.** Nëse të pandehurit nuk e paguajnë gjobën në afatin e lartcekur, atëherë dënimi me gjobë u zëvendësohet në dënim me burgim në kohëzgjatje prej **15 (pesëmbëdhjetë) ditësh**, **secili veç e veç,** ku një ditë burgim u llogaritet në 20 euro të gjobës.

**5**.Të pandehurit obligohen që në emër të paushallit gjyqësor të paguajnë shumen prej **30 (njëzetë) euro,** si dhe ne emër të taksës për kompensimin e viktimave të krimit shumen prej **30 (tridhjetë) euro,**  **secili veç e veç**, të gjitha këto ne afat prej l5 ditësh, pasi që aktgjykimi të bëhet i plotfuqishëm.

**6.** Të dëmtuarit M (GJ) M nga fsh. G, rr.“..” nr. .., K. I dhe E (M) H nga fsh. D, rr.”..”, K. I, për realizimin e dëmit të shkaktuar nga të pandehurit udhëzohen në kontest të rregullt civil.

**A r s y e t i m**

Prokuroria Themelore ne Peje – Departamenti i përgjithshëm, pranë kësaj Gjykate, ka ngrit aktakuzën me PP/II nr.916/2018 e dt. 08.11.2018, ndaj te pandehurve Q M, SH M dhe I M që të tre nga f.sh. S, K. I, të akuzuar si bashkëkryerës, për vepër penale të Sulmit, nga neni 187 par. 1 e lidhur me nenin 31 të KPRK-së.

Gjykata mbajti shqyrtimin fillestar me dt. 14.01.2019, ku kanë marrë pjesë Prokurori i shtetit Lumturie Hoxha, si dhe tre të pandehurit Q M, SH M dhe I M ndërsa gjykata duke vepruar konform nenit 245 të KPPRK-së, në seancën fillestare nuk janë ftuar palët tjera.

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se i pandehuri e ka kuptuar aktakuzën dhe te pandehureve i është dhënë mundësia që të deklarohen lidhur me pranimin ose mospranimin e fajësisë. Të pandehurit janë deklaruar fajtorë lidhur me veprën penale me të cilën janë akuzuar sipas aktakuzës, secili veç e veç.

I pandehuri Q M e pranon fajësinë për veprën penale për të cilën akuzohet, më palën e dëmtuar jemi pajtuar me prindër po atë ditë dhe nuk kemi asgjë të keqe, si dhe prindërit tanë dhe ne dhe un jemi pajtuar me te dhe nuk kem asgjë të keqe.

I pandehuri SH M e pranon fajësinë për veprën penale për të cilën akuzohet, më palën e dëmtuar jemi pajtuar me prindër po atë ditë dhe nuk kemi asgjë të keqe.

I pandehuri I M e pranon fajësinë për veprën penale për të cilën akuzohet, më vije keq kjo që ka ndodhur, si dhe shpreh keqardhje, me palën e dëmtuar jemi pajtuar me prindër po atë ditë dhe nuk kemi asgjë të keqe, si dhe ceku se këtë e kam bërë nga një hidhërim i atë çastshëm sepse kjo nuk do të kishte ndodhur, as që do të përsëritet.

Gjykata kërkojë mendimin e prokurores se Shtetit, e cili deklaron se pajtohet me pranimin e fajësisë nga ana e tre të pandehurve, dhe propozoj që ky pranim fajësie të pranohet nga ana e gjykatës, pasi qe i njëjti është në përputhjen me shkrE e lendes, po ashtu kërkoj qe pranimi i fajësisë të merret si rrethanë lehtësuese të matja e dënimit ndaj të pandehurve.

Pas deklarimit te të pandehurve se e pranojnë fajësinë, dhe mendimit te prokurores se pajtohet me ketë pranim fajësie, gjykata konstatoj se të pandehurit e pranojnë fajësinë ne mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit te fajësisë, si dhe te gjitha kërkE nga neni 248 par. 1 te KPPK-se janë përmbushur, andaj gjykata aprovon deklarimin për pranimin e fajësisë nga ana e tre të pandehurve.

Duke pas parasysh se gjykata, ka aprovuar pranimin e fajësisë nga ana e të pandehurve dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, atëherë ne ketë çështje penale nuk është zbatuar procedura e provave, por gjykata shqyrtimin fillestar e ka vazhduar me shqiptimin e dënimit ne kuptim te nenit 248 par 4 te KPPRK-se.

Me faktet e ofruara në shkrE e lëndës, si dhe pranimin e fajësisë nga ana e të pandehurve është vërtetuar gjendja faktike si në dispozitiv të këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurve, qëndrojnë të gjitha elementet e veprës penale të Sulmit nga neni 187 par. 1 e lidhur me nenin 31 të KPRK-së.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale te të pandehurve, kështu që të pandehurit janë penalisht përgjegjës për veprën e kryer penale sipas aktakuzës, pasi qe të pandehurit kanë qen të vetëdijshëm për veprën e kryer dhe kanë dëshiruar kryerjen e sajë.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese për secilin veç e veç ne kuptim te nenit 73 dhe 74 te KPRK-se.

Kështu si rrethana lehtësuese për te pandehurin Q M gjykata ka vlerësuar se i pandehuri ka pranuar fajësinë, për veprën penale, i njëjti kanë treguar sjellje të mirë gjatë seancës fillestare duke u penduar për veprimet e tije, faktin që tani me të dëmtuarit ka raporte të mira shoqërore, faktin se është hera e parë që i njëjti ka renë në konflikt me ligjin, si dhe moshën e re. I njëjti jeton në bashkësi familjare prej 19 anëtarësh, ku të ardhura siguron nga bujqësia dhe blegtoria. Të gjitha këto i ka vlerësuar gjykata si rrethana lehtësuese. Si rrethana renduese kjo gjykate nuk gjeti.

Kështu si rrethana lehtësuese për te pandehurin SH M gjykata ka vlerësuar se i pandehuri ka pranuar fajësinë, për veprën penale, i njëjti kanë treguar sjellje të mirë gjatë seancës fillestare duke u penduar për veprimet e tije dhe ka shprehë keqardhje ,faktin që tani me të dëmtuarit ka raporte të mira shoqërore, faktin se është hera e parë që i njëjti ka renë në konflikt me ligjin, si dhe moshën e re. I njëjti jeton në bashkësi familjare prej 7 anëtarësh, ku të ardhura siguron nga bujqësia dhe blegtoria. Të gjitha këto i ka vlerësuar gjykata si rrethana lehtësuese. Si rrethana renduese kjo gjykate nuk gjeti.

Kështu si rrethana lehtësuese për te pandehurin I M gjykata ka vlerësuar se i pandehuri ka pranuar fajësinë, për veprën penale, i njëjti kanë treguar sjellje të mirë gjatë seancës fillestare duke u penduar për veprimet e tije, faktin që tani me të dëmtuarit ka raporte të mira shoqërore, faktin se është hera e parë që i njëjti ka renë në konflikt me ligjin. I njëjti jeton në bashkësi familjare prej 19 anëtarësh, ku të ardhura siguron nga bujqësia dhe blegtoria. Të gjitha këto i ka vlerësuar gjykata si rrethana lehtësuese. Si rrethana renduese kjo gjykate nuk gjeti.

Andaj, duke vlerësuar këto rrethana, Gjykata ne kuptim te nenit 73-74 te KPRK-së të pandehurit i gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

**G**jykata ka ardhë ne përfundim se dënimi i shqiptuar ndaj të pandehurve është në përputhje me shkallën e përgjegjësisë penale të tyre dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurve në kryerjen e veprave penale në të ardhmen, por ai do të ndikoj edhe si preventive e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Vendimi qe palët të dëmtuara ti udhëzoj në kontest civil për realizimin e kërkesës pasurore juridike u morr ne kuptim te nenit 463 par. 1 dhe 2 te KPPRK-se.

Duke u bazuar ne nenin 450 par. 1 dhe 2 te KPPRK-se, gjykata ka përcaktuar paushallin gjyqësor në shumë prej **30** **(tridhjetë)** euro, si dhe ne emër të taksës për kompensimin e viktimave të krimit shumen prej **30 (tridhjetë) euro** për secilin të pandehur veç e veç.

Vendimi për kompensimin e viktimave të krimit është marrë, konform nenit 39 par. 3 nën par. 3.1 të Ligjit nr. 05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr.322/18 më datë 14.01.2019.**

**Aktgjykimi është përpiluar me dt.21.01.2019.**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Dritë Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.